Leopard Walk Lodge | LekkeSlaap
Vanaf R2 276 per nag (vir 2 persone)
The Leopard Walk Lodge is 'n privaat safari-lodge aan die wêreldbekende Olifantkus, 'n skouspelagtige eko-toerismestreek op die noordoostelike kus van Suid-Afrika. Die lodge is op die rand van 'n rare sandboshabitat in die Suni-Ridge Privaat Wildreservaat. Dit bied die geleentheid op 'n onvergeetlike natuurervaring deur die lodge se groot verskeidenheid wild, waaronder 'n ryk voëllewe en verskeie soogdiere wat op die rooidatalys is.
By Leopard Walk Lodge kan gaste in goed ingerigte 'Out of Africa'-safariverblyfop die rand van 'n unieke sandwoud ontspan. Verblyf word in Secrets of the Forest A Suites en 'n Secrets of the Forest B Suite gebied wat albei glasmure en uitsigte oor die bos het. Só kan gaste njalas en 'n rits voëlspesies, skoenlappers en ander diere in die bos raaksien.
Die A- en B-suites het elk lugversorging, 'n koningingrootte-bed, 'n kluis en koffie- en teemaakgeriewe. Die A-suites het elk 'n volledige en suite-badkamer met 'n ovaalbad, stort, toilet en 'n wasbak, en die B-suite 'n en suite-badkamer met 'n stort, toilet en 'n wasbak. Al die suites het hulle eie Jacuzzi's buite waar gaste saans onder die skitterende sterre kan ontspan.
Geniet heerlike Suid-Afrikaanse kookkuns tydens etenstyd in die Moonrise-sitkamer, -kroeg en -eetkamer, met 'n uitsig oor die diere se watergat. Stories en ervarings van die dag sal saam met skemerkelkies by die kroeg uitgeruil word. In die vroeë oggendure sal die skouspelagtige sonsopkoms en saans die volmaan wat oor die Afrika-bos opkom 'n onvergeetlike ervaring wees wat op Moonrise Deck geniet kan word.
Romantiese wittebroodspakkette of spesiale aanbiedings kan op versoek gereël word. Die lodge bied 2 rolstoelvriendelike kamers vir gaste met gestremdhede.